
מושב רביעי
<פרוטוקול מס' 480>
מישיבת ועדת החוקה, חוק ומשפט
יום רביעי, י"ט בחשון התשע"ח (08 בנובמבר 2017), שעה 10:50
<סדר היום:>
<תיקון טעות בחוק ייצוג הולם של בני האוכלוסייה החרדית ושל עולים חדשים בשירות הציבורי (תיקוני חקיקה), התשע"ז-2016>
נכחו:

<חברי הוועדה:> 
ניסן סלומינסקי – היו"ר
אורי מקלב

<ייעוץ משפטי: >
נועה ברודסקי-לוי
<סגנית מנהל/ת הוועדה:>
נטלי שלף
<רישום פרלמנטרי:>
ירון קוונשטוק
<תיקון טעות בחוק ייצוג הולם של בני האוכלוסייה החרדית ושל עולים חדשים בשירות הציבורי (תיקוני חקיקה), התשע"ז-2016>
<היו"ר ניסן סלומינסקי:>
ואני פותח את ישיבת ועדת החוקה לנושא של תיקון טעות בחוק ייצוג הולם של בני האוכלוסייה החרדית ושל עולים חדשים בשירות הציבורי (תיקוני חקיקה). אוקיי, אז בואי תסבירי מה התיקון.

<קריאה:>
- - -

<היו"ר ניסן סלומינסקי:>
לא, אחכה לו בהצבעה. תסבירי.

<נועה ברודסקי-לוי:>
בוקר טוב. מדובר בתיקון לחוק ייצוג הולם של בני האוכלוסייה החרדית ושל עולים חדשים, שבו בשל טעות טכנית סעיף קטן (ח1) צריך היה להיות (ח4), מאחר שהתיקון הקודם שהועבר בוועדה אחרת, שעוד לא נכנס לתוקף כשהעברנו את התיקון שלנו, ולכן זה עוד לא הופיע בחוק עצמו. אנחנו פשוט צריכים להחליף, (ח1) שיהפוך ל-(ח4).

<היו"ר ניסן סלומינסקי:>
אוקיי, אז היא כבר הסבירה את הנושא.
<אורי מקלב (יהדות התורה):>
כן, היא גם הסבירה לי אתמול.

<היו"ר ניסן סלומינסקי:>
אז אני יכול רק להצביע, נכון?

<אורי מקלב (יהדות התורה):>
בסדר גמור. הנושא הוא באמת - - -

<נועה ברודסקי-לוי:>
תיקון – (ח1) הופך להיות (ח4). רק המספור משתנה.

<אורי מקלב (יהדות התורה):>
זה לא בא בחטא אלא בא בטוב.

<נועה ברודסקי-לוי:>
זה אך ורק שינוי של מספור הסעיף, זה הכול.

<היו"ר ניסן סלומינסקי:>
אז תיקון טעות בחוק ייצוג הולם של בני האוכלוסייה החרדית ושל עולים חדשים בשירות הציבורי (תיקוני חקיקה), התשע"ז–2016 – מי בעד? ירים את ידו.
הצבעה

בעד אישור התיקון – פה אחד
תיקון טעות בחוק ייצוג הולם של בני האוכלוסייה החרדית ושל עולים חדשים בשירות הציבורי (תיקוני חקיקה), התשע"ז-2016 אושר.

<היו"ר ניסן סלומינסקי:>
אושר.
<אורי מקלב (יהדות התורה):>
אתה שם לב שהוועדה שלך דנה בתקופה האחרונה, בשבוע האחרון, בנושא של ייצוג הולם לציבור החרדי. ואני באמת מקווה שהדיונים האחרונים יקדמו את הדברים. אתמול דיברנו גם עם היועץ המשפטי, ליווינו בשליחותך את הדיונים. ואני חושב שאנחנו היום נמצאים במקום אחר. הנתונים שהביאו וההחלטות שהביאו כאן בפני הוועדה של הנציבות, שהולכת להיות באמת רפורמה בכל הנושא, החלטות שיתקבלו בעוד שבועיים בממשלה, יביאו לידי כך שממש בשנה הקרובה נראה עשרות עובדים חרדים שמתקבלים ומשתלבים בתוך עבודת המגזר הציבורי - - 
<היו"ר ניסן סלומינסקי:>
נשמח מאוד יחד אתכם.
<אורי מקלב (יהדות התורה):>
יחד עם מרכזים ייעודיים, שיעשו שינוי בכל המערך הזה. ואני חושב שחלקה של הוועדה ברשותך הוא רב בעניין הזה.
<היו"ר ניסן סלומינסקי:>
אני חושב שזה אחד הדברים היותר נצרכים. מדינת ישראל לא תוכל להחזיק מעמד אם המגזר החרדי לא ייכנס בגדול לכל העולם הכלכלי, ולתפוס עמדות ולהוביל וכו'. אז כך שאני שמח מאוד שאנחנו עושים צעד שמקדם את זה, מקל על זה, מאפשר את זה. ואנחנו רוצים כולנו שנראה כמה שיותר מאנשי המגזר החרדי משתלבים בכל העבודות, כולל בעבודות שלמעלה, בטופ מה שנקרא. אז אנחנו שמחים מאוד, ושיהיה טוב. זה טוב למדינת ישראל וטוב למגזר.
<אורי מקלב (יהדות התורה):>
במקרה גם נמצאת כאן הגברת מקובר, שהיא עובדת חרדית, שנמצאת לא בטופ אבל כמעט בטופ, בתפקיד מהותי. ואני חושב שכפי שגם אנחנו מרוצים מעבודות אלה, אני חושב שהנציבות ציינה כאן בוועדה שיש שביעות רצון מאוד מאוד טובה מהעובדות החרדיות, מהעובדים החרדים, ביכולות שלהם, במוסר העבודה.
<היו"ר ניסן סלומינסקי:>
ודאי.

<אורי מקלב (יהדות התורה):>
ולכן יש כאן אמירה, לא רק את - - -
<היו"ר ניסן סלומינסקי:>
מאה אחוז. ואני שמח, כי המניעה, להערכתי, לא הייתה במגזרים האחרים. דווקא מהמגזר החרדי עצמו היה לפעמים עיכוב, שעכשיו הוא גם כן השתחרר וזה חשוב מאוד.

<אורי מקלב (יהדות התורה):>
התאימו גם את סביבת העבודה לעובדים החרדים.

<היו"ר ניסן סלומינסקי:>
תודה רבה. 

הישיבה נעולה ויישר כוח גדול ותודה.
<הישיבה ננעלה בשעה 11:01.>

